Sjekkliste for lysutdeling på offentlig sted

1. Planlegg i stab- hva ønsker dere, hvor kan dere treffe folk på en god og trygg måte? Hva trenger folk dere møter når de treffer dere der? En pause, en kaffe, en benk å sitte på? Noen menigheter forteller at når det er på det travleste på kjøpesenteret er det færre som stopper, de beste samtalene er utenfor rushet…flest lys deles ut i rushet.
2. Avtal med leder for det området dere vil bruke; senterleder, BaneNor, kommunen etc. Åpne opp for et utvidet samarbeid også etter lysutdeling?
3. Bestill lysark fra bispedømmerådet: <https://response.questback.com/kirkeligarbeidsgiveroginteress/mwdmxyt3fm>
4. Kjøp lys.
5. Hva skal skje i møtet? Vi oppfordrer til å tenke på å invitere til et neste møte, bruk [foldermal fra ressursbanken](https://ressursbanken.kirken.no/nb-NO/2019/allehelgen/#na) til å invitere til åpen kirke og andre arrangementer i allehelgen? Har dere sorggrupper, annet sorgtilbud eller andre samtaletilbud dere vil gjøre kjent? Ikke alt kan deles ut, hvordan skal dere synliggjøre kirkens tilbud på standen? En skjerm med en lysark-presentasjon av kirkens tilbud som går hele tiden?
6. Planlegg standen: trenger dere bord, hvordan skal dere synes- beach flag/rollup. Alt materiell finner du i [Ressursbanken.](https://ressursbanken.kirken.no/nb-NO/2019/allehelgen/) Skal dere ha noe på dere som sier at dere er fra kirka? Navneskilt, Pin, button, T-skjorter? Trenger dere duk? En stol? Kan dere bruke plakatene eller brosjyrer om førstehjelp for sorg som ligger i [ressursbanken](https://ressursbanken.kirken.no/nb-NO/2018_temp/forstehjelp-ved-sorg/)? Gjør standen hyggelig og innbydende.
7. Forbered alle som skal stå på stand, kirkens etiske regler (vanlig folkeskikk), ikke alle er forberedt på å bli avvist (folk ikke vil ha lys). Hva skjer om noen bryter sammen eller får en reaksjon på spørsmål/samtale med dere? Hvordan ivaretar dere taushetsplikt på offentlig sted om det blir nødvendig? (viktigst å være obs på det).
8. I forkant av lysutdeling- lag arrangement på facebook, legg det inn i lokalavis/lokalsamfunnskalender at dere skal dele ut lys. Send en enkel pressemelding og legg ut en teaser med en diakon/annen som gleder seg til å dele ut lys. Ta kontakt med media for å høre om de vil komme?
9. I etterkant. Takk senteret/stedet der dere sto. Publiser en takk/rapport/hilsen på facebook/SoMe/nettsider.
10. Evaluer årets lysutdeling- ta en runde i staben både de som var med og ikke, hva fungerte bra, hva må dere gjøre annerledes?